સિત્તેરના દાયકામાં જુવાનીના ઉંબરે પગ મૂક્યો કે તરત જ ગઝમૅને કોઈ પણ ઊગતા ગૅન્ગસ્ટરની જેમ ડ્રગ્સના કારોબારમાં ઝંપલાવી દીધું. મેક્સિકોમાંથી ડ્રગ્સને અમેરિકામાં ઘુસાડતી ગૅન્ગમાં તે સામેલ થઈ ગયો અને અમેરિકન-મેક્સિકન બૉર્ડર પર થતા સ્મગલિંગ પર તે પ્લેન વગેરેથી નજર રાખતો. તે ઉપરીઓને પણ સતત વધુ ને વધુ સ્મગલિંગ કરવા માટે ઉશ્કેરતો રહેતો. મેક્સિકોથી મસાલાના ડબ્બાઓમાં કોકેન ભરાઈને ટ્રેનોમાં અમેરિકામાં ઘુસાડાતું અને અમેરિકાથી સૂટકેસોમાં પૈસા ભરાઈને વિમાનો મારફતે મેક્સિકો આવતા.